

### **Sarcina 1: Conversia temperaturii din Fahrenheit în Celsius**

Creați o funcție numită fahrenheitToCelsius care primește o temperatură în grade Fahrenheit și returnează echivalentul în grade Celsius.



### **Sarcina 2: Calcularea ariei unui cerc**

Creați o funcție numită calculateCircleArea care primește raza unui cerc și returnează aria acestuia.



### **Sarcina 3: Verificarea parității unui număr**

Creați o funcție numită isEven care primește un număr întreg și returnează true dacă numărul este par și false dacă este impar.

Puteți utiliza operatorul de rest % pentru a verifica paritatea:

Un număr este par dacă n%2=0

### **Sarcina 4: Conversia unor minute în ore și minute**

Creați o funcție numită convertMinutes care primește un număr de minute. În interiorul acesteia, definiți două funcții: una pentru a extrage numărul de ore (extractHours) și una pentru a extrage minutele rămase (extractMinutes). Funcția principală va apela aceste două funcții și va afișa rezultatele.

### **Sarcina 5: Calculul și afișarea indicelui masei corporale (BMI)**

Sarcina constă în crearea unei funcții care să calculeze indicele de masă corporală (BMI) pentru o persoană, bazat pe înălțimea și greutatea acesteia. BMI-ul se evaluează într-o categorie (subponderal, normal, supraponderal, obez) și se afișează un mesaj corespunzător. Principiul pentru caterogii: subponderat sub 18.5 (BMI), normal (18.5-25), supraponderat (25-30) mai mare de 30 - obez.

### **Sarcina 6: Calculator de rata de schimb valutar**

Creați un calculator care să convertească diferite valute (USD, EUR, RON, GBP) în MDL

1. Creați o funcție getExchangeRate(fromCurrency) care să returneze rata de schimb pentru o monedă dată ca parametru. Utilizați structura if-else pentru a determina rata de schimb.
   * USD: 18.5
   * EUR: 19.5
   * RON: 4.8
   * GBP: 20.6
2. Creați o funcție calculateAmount(initialAmount, rate) care să calculeze suma convertită utilizând rata de schimb și suma inițială.
3. Creați funcția principală convertCurrency(amount, fromCurrency) care să utilizeze cele două funcții anterioare pentru a efectua conversia.
   * Afișați un mesaj în consolă care să spună câti MDL vor fi obținute după conversie.

#### **Exemple de ieșire:**

100 USD este echivalent cu 1850 MDL

100 EUR este echivalent cu 1950 MDL

#### **Testati calculatorul cu valorile:**

convertCurrency(100, 'USD')

convertCurrency(100, 'EUR')

convertCurrency(100, 'RON')

convertCurrency(100, 'GBP')

convertCurrency(100, 'ABC') // Acesta va afișa "Moneda nu este suportată."